text: Colla de Dolçaines i Tabals: 2017
  Estimats amics la Colla Mal Passet, el proper diumenge 7 de maig de 2017 es realitzarà la VI Pujada al Mal Passet.
  Com cada any tindrem l'oportunitat de conèixer el nostre entorn de la Serra de Mariola, i el lloc que li dona nom a la nostra Colla.
  L'eixida serà a les 8:00h del matí desde la seu del Mal Passet, a l'edifici "ElTeular" (C/ Ben Khanis, s/n), desde on eixirem amb cotxes fins el paratge de Sant Cristòfol on començarem a caminar. L'excursió finalitzarà sobre l'hora de dinar.
  Per a l'excursió, necessitarem roba i calçat adequats per pujar a la serra, l'esmorzar, aigua, dolçaina o tabalet si en disposeu i per suposat moltes ganes de passar una bona estona amb germanor, música i natura.
  Vos animem a que ens acompanyeu!!!
  XIIIé FESTIVAL DE COLLES - DIUMENGE 5 DE MARÇ 2017
  La Colla de Dolçaines i Tabals "Mal Passet" de Cocentaina tenim el gust de convidar-los al XIII Festival de Colles el proper diumenge 5 de març a les 12:00h i al Centre Cultural "El Teular" de Cocentaina.
  Enguany comptarem com a colla convidada a l'Agrupació Cultural de dolçainers i tabaleters "El Cudol" de la ciutat de València, una colla molt reconeguda dins del món de la dolçaina i el tabal per la qualitat musical que mostren tots els seus membres, així com també per l'originalitat dels seus espectacles. Per altra banda enguany farem entrega de la novena edició del Reconeixement "Passet a Passet" a en Antoni de la Asunción i Andrés, el qual des de fa molts anys ha realitzat un grant reball i esforç en defensa, difusió i dignificació dels nostres instruments (el tabal i la dolçaina), amb multitud de composicions d'estils molt variats, arranjaments, així com molts espectacles de creació pròpia. També ha estat director a múltiples colles on ha mostrat la seua mestria.